**JAVNI POZIV OSOBAMA SA INVALIDITETOM SA PODRUČJA ZENICE, ŽEPČA, MAGLAJA I ZAVIDOVIĆA ZA PRIJAVU UČEŠĆA U PROGRAMU OBUKE I STRUČNOG USAVRŠAVANJA U CILJU ZAPOŠLJAVANJA**

UG Nešto Više i Razvojna Agencija Žepče u saradnji sa projektom Market Makers organizuje pilot obuku iz digitalnog marketinga za osobe sa invaliditetom sa područja Zenice, Žepča, Maglaja i Zavidovića u cilju povećanja njihovih mogućnosti za zapošljavanje. U skladu s tim, UG Nešto Više i Razvojna Agencija Žepče upućuju 

**JAVNI POZIV**

**nezaposlenim osoba sa invaliditetom sa područja Zenice, Žepča, Maglaja i Zavidovića**

za prijavu na program obuke iz digitalnog marketinga, koji obrađuje sljedeće teme:

- Administracija Facebook naloga

- Administracija Instagram naloga

- Copywriting

- E – commerce

- E-mail marketing

- Facebook oglašavanje

- Google Ads

- Google Analytics

- Grafički dizajn u digitalnom marketingu

- Web development

- Wordpress

- YouTube oglašavanje

Planirana je pilot **obuka za maksimalno 12 nezaposlenih osoba sa invaliditetom**.

**Obuka će se održavati on-line.**

**Cilj Javnog poziva**

Na osnovu provedenog istraživanja koje je ispitalo karijerne afinitete osoba sa invaliditetom i potencijalnih poslodavaca sa područja Zenice, Žepča, Maglaja i Zavidovića, istaknuto je da su računarske obuke potrebne poslodavcima, i da za njih postoji zainteresovanost od strane osoba sa invaliditetom. Obuka koja se planira sprovesti ima dobre rezultate pri pronalasku posla za osobe koje su je uspješno završile

**Za osobe koje uspješno završe obuke postoji mogućnost podrške pri uvezivanju sa poslodavcima u cilju njihovog povremenog angažovanja ili zapošljavanja.**

Obuke su **BESPLATNE** za sve polaznike

**Uslovi za prijavu na Javni poziv**

Pravo na prijavu na Javni poziv ostvaruju osobe sa invaliditetom sa područja sa područja Zenice, Žepča, Maglaja i Zavidovića.

Minimalni kriteriji za prijavu su:

* osobe sa invaliditetom
* da su punoljetni/e
* da imaju minimalno završenu srednju školu
* da imaju osnovna znanja u korištenju računara, socijalnih mreža i interneta
* da su nezaposleni/e
* da aktivno traže posao

**Način prijave**

Prijavni obrazac možete pronaći ovdje.

Popunjen prijavni obrazac sa pratećom dokumentacijom se šalje na mail: [prijavamm@nestovise.org](mailto:prijavamm@nestovise.org) ili [razepce@gmail.com](mailto:razepce@gmail.com) sa subjektom maila: Prijava na javni poziv

**Odabir kandidata**

Odabir kandidata će se vršiti na sljedeći način, prve tri aplikacije koje ispunjavaju kriterije Javnog poziva iz svake od 4 općine (Žepče, Zavidovići, Maglaj i Zenica) će biti odabrane za pohađanje obuka.

Preliminarni odabir kandidata i provjera ispunjavanja uvjeta će se vršiti na osnovu popunjenog prijavnog obrasca, a odabrani kandidati će biti obvezni dostaviti sljedeću dokumentaciju kako bi potvrdili ispunjavanje uvjeta:

1. Kopiju lične karte (obična kopija, bez ovjere)

2. Kopiju diplome/svjedočanstva o završenoj školi (obična kopija, bez ovjere)

3. Uvjerenje o nezaposlenosti izdato od strane zavoda za zapošljavanje (obična kopija, bez ovjere)

4. Dokaz o statusu osobe sa invalodotetom (obična kopija, bez ovjere)

*Napomena: prijavom na ovaj konkurs dajete svoju suglasnost za objavu i korištenje rezultata ovog Javnog poziva.*

**Rok za prijavu**

Rok za prijavu na Javni poziv je do **07.08.2020. do 14h**

 Rezultati ovog Javnog poziva biće objavljeni na web stranicama UG Nešto Više i Razvojne Agencije Žepče. Odabrani kandidati bit će telefonski obavješteni o rezultatima javnog poziva